Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Číslo: Pv 555/14/3304	Nové Mesto nad Váhom, 08.09.2015 
EEČ : 2-24-24-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Nové Mesto nad Váhom 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

 ako otec syna XXXXX, nar. XXXXX a dcéry XXXXX , nar. XXXXX a inde neplnil svoju vyživovaciu povinnosť vyplývajúcu mu z ustanovenia § 62 Zákona o rodine a z  rozsudku Okresného súdu v Novom Meste nad Váhom XXXXX  zo dňa 12.4.2013, ktorým mu bola určená vyživovacia povinnosť  v sume 50 Eur mesačne na každé  dieťa  k rukám matky XXXXX, bytom XXXXX, XXXXXa rozsudku Okresného súdu Nové Mesto nad Váhom sp.zn. XXXXX zo dňa 29.1.2014, ktorý súd mu určil vyživovaciu povinnosť v sume 75 Eur mesačne na každé dieťa k rukám matky s účinnosťou od 25.3.2014  túto si  riadne neplní od mesiaca november 2013 doposiaľ s výnimkou platieb v celkovej sume 580 Eur, čím spôsobil dlh na výživnom v sume 970 Eur k rukám matky XXXXX, 

	  

lebo zanikla trestnosť činu  
 
Odôvodnenie:
Poverený príslušník Okresného riaditeľstva  PZ v Novom Meste nad Váhom Obvodného oddelenia PZ Nové Mesto nad Váhom uznesením sp. zn. ORP-350/NM-NM-2014 zo dňa 15.7.2014 podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1 Trestného zákona.     

	Uznesením  sp.zn. ORP-350/NM-NM-2014 zo dňa 24.11.2014 poverený príslušník PZ podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1 Trestného zákona na skutkovom základe uvedenom vo výrokovej časti uznesenia. 

  Svedkyňa  a poškodená XXXXX uviedla,  že XXXXX výživné na deti XXXXX platil nepravidelne od mesiaca november 2013 s výnimkou platieb v sume 450 Eur.  Následne dňa 22.6.2015 uviedla, že jej obvinený zaslal sumy v celkovej výške 2877,36 Eur. Teda nemá žiaden dlh na výživnom, má navyše zaplatenú sumu 277,36 Eur. Následne dňa 28.8.2015 upresnila, že jej obvinený celkovo uhradil výživné v sume 3102,36 Eur, teda nemá žiaden dlh na výživnom. Navyše má uhradenú sumu 127,36 Eur. Deti XXXXX počas neplnenia vyživovacej povinnosti netrpeli núdzou a nezanechalo to na nich žiadne trvalo nepriaznivé následky. 

	Z listinných dôkazov je potrebné poukázať na výpisy z VUB banky,   rozsudok Okresného súdu  Nové Mesto nad Váhom č. k. XXXXX zo dňa 12.4.2013, rozsudok Okresného súdu Nové Mesto nad Váhom č.k. 8P/60/2013-31 zo dňa 29.1.2014, potvrdenia o návšteve školy,  správy Úradu práce sociálnych vecí a rodiny Nové Mesto nad Váhom , správy Sociálnej poisťovne pobočka Trenčín. 

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obvinený   si neplnil  vyživovaciu povinnosť na deti XXXXX od 1.11.2013  vyplývajúcu mu z rozsudku Okresného súdu Nové Mesto nad Váhom  č. k. 8P/15/2013-27 zo dňa 12.4.2013 a rozsudku Okresného súdu Nové Mesto nad Váhom sp.zn. XXXXX-31 zo 29.1.201427.3.2012, ktorým mu bola určená vyživovacia povinnosť na  XXXXX v sume 50 Eur a následne v sume 75 eur mesačne na každé dieťa  k rukám matky XXXXX, čím spôsobil dlh na výživnom  v sume 970 Eur .  Následne však  obvinený XXXXX v plnej výške dlžné výživné  uhradil. Túto skutočnosť potvrdila aj svedkyňa   a poškodená XXXXX. 

	Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnené osoby trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Gabriela Mezovská 
	 prokurátorka